Savoy & Helsinki Jazz ry: Eero Koivistoisen ja Reiska Laineen 80 v. juhlakonsertti
Kaksi kotimaisen jazzin legendaa juhlakonsertissa Savoy-teatterissa
Kaksi kotimaisen jazzin legendaa juhlakonsertissa Savoy-teatterissa 80-vuotisjuhliaan viettävät saksofonisti Eero Koivistoinen ja rumpali Reino ”Reiska” Laine kuuluvat suomalaisen jazzin uranuurtajiin. Aktiivisesti keikkailevat muusikot juhlistavat pitkää ja monipuolista uraansa Savoy-teatterin konsertissa 28. päivä lokakuuta. Konsertin ensimmäisellä puoliajalla kuullaan Reiska Laineen sekstettiä, jossa lavalle nousevat Koivistoisen ja Laineen lisäksi Jari Perkiömäki (saksofoni), Mikko "Gunu" Karjalainen (trumpetti), Olli Ahvenlahti (piano) ja Filemon von Numers (kontrabasso). Ohjelmassa soi Koivistoisen oma tuotanto sekä jazzin suurten mestareiden, kuten Miles Davisin ja John Coltranen, sävellykset – juhlistaen samalla heidän 100-vuotismerkkivuottaan. Väliajan jälkeen lavan täyttää Sibelius-Akatemian Big Band, jota johtaa Bianca Rantala. Yhdessä Eero Koivistoisen kanssa yhtye tulkitsee Koivistoisen sävellyksiä eri vuosikymmeniltä sekä hänen sovituksensa John Coltranen klassikosta Equinox. Kuuntele Eero Koivistoisen soittoa Youtubesta https://youtu.be/ZVsWZBGyzCw?si=aKdzxuTx5drQdWSf Kuuntele Reiska Laineen soittoa Youtubesta https://youtu.be/3bzQHqgzFjY?si=M3TH3_jA3Jz5j7Pw Tervetuloa juhlistamaan suomalaista jazzia! Kesto n. 2,5 t, sis. väliajan. Permanto K-18 anniskelualue. Parveke ikärajaton ei anniskelua.